**Okostelefon szélesvásznon: a Fordok vezetői menet közben is a legjobbat hozhatják ki telefonos alkalmazásaikból**

* A Waze közösségi közlekedési és navigációs alkalmazás áprilistól jelenik meg a Ford SYNC 3 rendszeren
* Az Acast podcast-alkalmazás olyan zeneszámokat kínál fel, amelyek jól illenek a közlekedési helyzethez
* A 2018-as Mobil Világkongresszuson a Ford további híreket jelent be a SYNC 3 AppLink rendszerrel kapcsolatban

**BARCELONA, Spanyolország, 2018. február 26.** – A Ford ma a barcelonai Mobil Világkongresszuson jelentette be, hogy a népszerű navigációs és közlekedési alkalmazás, a **Waze** 2018 áprilisától világszerte elérhető a Ford-tulajdonosok számára.\*

Több mint 100 millió aktív felhasználójával a Waze a világ legnagyobb közösségi közlekedési és navigációs alkalmazása. A CES szakkiállításon a Ford már bejelentette, hogy az Apple iPhone-tulajdonosok ezentúl az autó nagyméretű központi képernyőjén is megjeleníthetik a telefonjukon futó Waze alkalmazást. A Ford kínálatában eddig is szerepelt már az AppLink platformra fejlesztett [Sygic](https://media.ford.com/content/fordmedia/fna/us/en/news/2017/01/04/ford-sync-smartphone-dash-sygic.html) mobiltelefonos navigációs alkalmazás, valamint a FordPass Live Traffic szolgáltatással kiegészített SYNC 3 Navigációs Rendszer.

“Tisztában vagyunk vele, hogy az emberek nagyon sokféle navigációs alkalmazást használnak arra, hogy biztonságosan és hatékonyan közlekedhessenek, ezért több partnerrel is szorosan együttműködünk, hogy ezt biztosíthassuk számukra,” nyilatkozta Don Butler, a Ford kommunikáló járművekért és kapcsolódó szolgáltatásokért felelős igazgatója. „A SYNC 3 AppLink platform segítségével az autósok biztonságosan és problémamentesen kezelhetik kedvenc alkalmazásaikat, miközben kezüket a kormányon, szemüket pedig az úton tartják.”

A Ford SYNC AppLink lehetővé teszi, hogy az autósok a jármű saját érintőképernyőjén keresztül, hangutasításokkal és a kormánykerékre szerelt kezelőszervekkel használják a támogatott alkalmazásokat. Az AppLink számítástechnikai hátterét a SmartDeviceLink (SDL) nyílt forráskódú szoftver biztosítja, amit több autógyártó is alkalmaz. Az SDL közös interfészt biztosít az alkalmazások és a járművek között.

“A Waze közel 100 millió ember számára könnyíti meg a mindennapos közlekedést – és mostantól sok Ford-tulajdonos is közéjük tartozhat, akik ezentúl még biztonságosabban, autójuk saját kijelzőjén keresztül használhatják majd alkalmazásunkat,” mondta Jens Baron, a Waze autós termékekért felelős vezetője. „A Waze nem csupán egy piros vonal a térképen, hiszen egy egész közösség áll mögötte, akik világszerte megosztják egymással az utazás közben szerzett információikat.”

A Ford azt is Barcelonában jelentette be, hogy az autósok hamarosan az igény szerinti zenelátszást kínáló **Acast** podcast-alkalmazást is használhatják. Ez a szolgáltatás egy intelligens programmal elemzi a napi autózások időtartamát, és az utazás hosszához illő lejátszási listákat ajánl. Az Acast volt a Ford 2017-es “Make it Driveable” című párizsi AppLink-versenyének egyik győztese; erre a megmérettetésre a vállalat olyan startupokat hívott meg, amelyek az utazást kellemesebbé varázsoló ötletek fejlesztésén dolgoztak.

A Ford megerősítette, hogy az AppLink rendszerhez hamarosan további alkalmazások is elérhetők lesznek:

* **BPme**: BP töltőállomásokat keres, és az üzemanyag árát az autóban ülve is ki lehet vele fizetni
* **Radioplayer:** a jövő hónaptól megtalálhatók és steamelhetők vele a felhasználó kedvenc rádióműsorai és podcatjai
* **Cisco WebEx:** a hangvezérléssel működő app segítségével a felhasználók menet közben is biztonságosan tarthatnak webkonferenciát\*\*

# # #

*\* A 2018-as modellévben gyártott, 3.0 vagy annál fejlettebb SYNC 3 rendszerrel felszerelt Fordokban már bemutatásuktól kezdve az érintőképernyőn fut a Waze. A többi, SYNC 3 rendszerrel felszerelt Ford modellt online vagy USB-eszközről lehet frissíteni, hogy alkalmas legyen a Waze használatára. További információ az egyes régiókban várható elérhetőségről:* <https://www.waze.com>

*\*\*A WebEx a következő országok és régiók piacain érhető el: Dánia, Németország, USA, Egyesült Királyság, Ausztrália, Kanada, Spanyolország, Franciaország, Olaszország, Japán, Korea, Hollandia, Dél-Amerika, Oroszország, Svédország, Törökország és Kína*

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 202.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 54.000 alkalmazottat, az összevont, illetve nem összevont közös vállalkozásokkal együtt pedig mintegy 69.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |